cyanic-selkie/wikianc huggingface dataset:
जगराँव
इतिहास व धर्म
जगराओं, भारतीय स्वतंत्रता आंदोलन में एक प्रसिद्ध व्यक्ति लाला लाजपत राय का घर भी है, जिन्होंने भगत सिंह को बहुत प्रभावित किया। उनका घर अब नगरपालिका पुस्तकालय है। जगराओं के प्रमुख मेजर चार्ल्स फ्रांसिस मैसी के 'चीफ्स एंड फैमिलीज़ ऑफ़ नोट इन पंजाब' के अनुसार चंद्रवंशी राजपूत थे, अंतिम रूप से राय इनायत ख़ान थे, जो 1947 में भारत के विभाजन के समय गुरु साहिब के गंगा सागर के संरक्षक थे। राय अज़ीज़ पाकिस्तान में उल्लाह खान पूर्व सांसद (एमएनए) राय इनायत खान के पोते हैं।
धार्मिक जनसंख्या
63.05% सिख
28.62% हिंदू
6.30% मुस्लिम
2.03% अन्य( जैन ,बौद्ध ,ईसाई)
भाषाएं
83% पंजाबी
15% हिंदी
0.35%उर्दू
1.65% अन्य भाषाएं
व्यवसाय
जगराओं खन्ना और राजपुरा के बाद एशिया का तीसरा सबसे बड़ा अनाज संग्रह बाजार है। शहर का प्रमुख उद्योग कृषि के अलावा चावल मिल हैं, इसके क्षेत्र में 100 से अधिक चावल मिल हैं। जगराओं में पंजाब का दूसरा सबसे बड़े पशु बाजार है। हाल के दिनों में जगराओं में मुंबई की कॉर्पोरेट दवा कंपनी वॉकहार्ट लिमिटेड, लुधियाना स्थित साबुन कंपनी छोकरा साबुन, एक खाद्य तेल रिफाइनरी और अदानी समूह की एक फैक्ट्री सहित क्षेत्र में आने वाली औद्योगिक इकाइयाँ बनाने के लिए इच्छुक हैं। जगराओं में उद्योग के रूप में ईंट भठ्ठे , इंटरलॉकिंग टाइल कारखाने, कृषि उपकरण निर्माता, पशु चारा कारखाने, सोने और हीरे के आभूषण निर्माण, कमोडिटी ट्रेडिंग और इलेक्ट्रिक उपकरण के कारखाने शामिल हैं।
बैराई गाँव, खैरागढ़ (आगरा)
बैराई खैरागढ़, आगरा, उत्तर प्रदेश स्थित एक गाँव है।
दिल एक सादा कागज
दिल एक सादा कागज राही मासूम रज़ा द्वारा लिखित एक उपन्यास है।
1973 में प्रकाशित।
उपयोगिता अनुपात
कुल समय के जितने भाग के लिए कोई वस्तु या मशीन सक्रिय अवस्था में रहती है उसे उपयोगिता अनुपात (duty cycle या duty ratio या duty factor) कहते हैं। उदाहरण के लिए, २४ घण्टे में कोई मोटर ६ घण्टे चालू रहती है और शेष समय बन्द रहती है तो उसका उपयोगिता अनुपात ६/२४ = १/४ या ०.२५ है। उपयोगिता अनुपात का प्रयोग किसी भी क्षेत्र में किया जा सकता है किन्तु प्रायः वैद्युत युक्तियों में अधिक होता है, जैसे स्विचिंग पावर सप्लाई में।
परिभाषा
जब कोई घटना आवर्ती हो तो उस घटना का उपयोगिता अनुपात उस घटना की अवधि तथा उस घटना के आवर्तकाल के अनुपात के बराबर होती है।
जहाँ
सामान्यीकृत परिभाषा
उपरोक्त परिभाषा के अनुसार आयताकार पल्स वाले वेवफॉर्म की उपयोगिता अनुपात आसानी से निकाला जा सकता है किन्तु आवर्ती वेवफॉर्म किसी भी रूप के हो सकते हैं। इसलिए उपयोगिता अनुपात की सामान्य परिभाषा करना जरूरी है।
किसी वेवफॉर्म के माध्य शक्ति तथा अधिकतम शक्ति के अनुपात को उपयोगिता अनुपात कहते हैं।.
उपयोगिता अनुपात की गणना का उदाहरण
पूर ऋजुकृत (rectified) साइन तरंग का समीकरण यह है: जहाँ इसकी औसत शक्ति,
अतः उपयोगिता अनुपात (=Ps/P0)
शाह मस्ताना बलूचिस्तानी
शाह मस्ताना बलूचिस्तानी (15 नवंबर 1891 - 18 अप्रैल 1960) एक भारतीय कथित संत और सामाजिक-आध्यात्मिक संगठन डेरा सच्चा सौदा (डीएसएस) के संस्थापक थे जिसकी 29 अप्रैल 1948 को सिरसा (आधुनिक हरियाणा) में की थी।  वह मूल रूप से बलूचिस्तान का रहने वाला था और बाद में सिरसा चला गया।
चनपुरा गाँव, संग्रामपुर (मुंगेर)
चनपुरा संग्रामपुर, मुंगेर, बिहार स्थित एक गाँव है।
जमुआ गाँव, संग्रामपुर (मुंगेर)
जमुआ संग्रामपुर, मुंगेर, बिहार स्थित एक गाँव है।
शकील बदायूँनी
शकील बदायूनी मसऊदी : (उर्दू: شکیل بدایونی) (जन्म : 03 अगस्त 1916 - निधन: 20 अप्रैल 1970) - शकील बदायूनी मसऊदी का जन्म स्थान उत्तर प्रदेश का शहर बदायूँ है। यह एक उर्दू के शायर और साहित्यकार थे। लैकिन इन्होंने बालीवुड में गीत रचनाकार के रूप में नाम कमाया।
कृतियाँ
आपने 1955 में फिल्म "रुख़साना" के लिये गाने लिखे थे। विविध
गुम्मावाला
गुम्मावाला (Gummawala) भारत के उत्तराखण्ड राज्य के हरिद्वार ज़िले में स्थित एक गाँव है। यहाँ का शिव मंदिर प्रसिद्ध है।
सोनाजोरी लैंलूगा मण्डल
सोनाजोरी लैंलूगा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
सिमरजीत सिंह
सिमरजीत सिंह (जन्म 17 जनवरी 1998) एक भारतीय क्रिकेटर हैं। उन्होंने 20 सितंबर 2018 को विजय हजारे ट्रॉफी 2018 में दिल्ली के लिए अपनी लिस्ट ए की शुरुआत की। उन्होंने 20 नवंबर 2018 को रणजी ट्रॉफी 2018 में दिल्ली के लिए प्रथम श्रेणी में पदार्पण किया। उन्होंने 11 नवंबर 2019 को दिल्ली के लिए 2019-20 में सैयद मुश्ताक अली ट्रॉफी में अपना ट्वेंटी 20 डेब्यू किया।
पुरुष प्रजनन तंत्र
पुरुष प्रजनन प्रणाली में कई यौन अंग होते हैं जो मानव प्रजनन की प्रक्रिया में भूमिका निभाते हैं। ये अंग शरीर के बाहर और पेड़ू के भीतर स्थित होते हैं। मुख्य पुरुष यौन अंग लिंग और अंडकोष हैं जो वीर्य और शुक्राणु का उत्पादन करते हैं। ये शुक्राणु संभोग के पश्चात महिला के शरीर में एक डिंब को निषेचित करते हैं। निषेचित डिंब (जाइगोट) एक भ्रूण में विकसित होकर बाद में एक शिशु के रूप में पैदा होता है।
लिंग
लिंग पुरुष का अंतर्मुख अंग है। इसमें एक लंबा शाफ्ट और एक बड़ा बल्बनुमा टिप होता है जिसे ग्लान्स लिंग कहा जाता है, जो चमड़ी द्वारा ढ़का और संरक्षित होता है।
अंडकोश
अंडकोश एक थैली जैसी संरचना है जो लिंग के पीछे लटकती है। यह अंडकोष को पकड़कर रखता है और उसकी सुरक्षा करता है। इसमें असंख्य तंत्रिकाएँ और रक्त वाहिकाएँ भी होती हैं।
वृषण
वृषण के दो प्रमुख कार्य हैं: वीर्य नलिकाओं के भीतर रोगाणु कोशिकाओं के अर्धसूत्रीविभाजन द्वारा शुक्राणु का उत्पादन करना।
अधिवृषण
अधिवृषण कसकर कुंडलित ट्यूब का एक लंबा सफेद द्रव्यमान है।
विकास
पुरुष प्रजनन प्रणाली का भ्रूणीय और प्रसव पूर्व विकास वह प्रक्रिया है जिसके तहत प्रजनन अंग बढ़ते हैं, परिपक्व होते हैं और स्थापित होते हैं।
यौन निर्धारण
यौन पहचान निषेचन पर निर्धारित की जाती है जब जाइगोट के जीनटिक लिंग को शुक्राणु कोशिका द्वारा प्रारंभ किया जाता है। जिसमें या तो X या Y गुणसूत्र हो। यदि इस शुक्राणु कोशिका में एक X गुणसूत्र है तो यह डिंब के X गुणसूत्र के साथ मेल खाएगा और एक महिला बच्चा विकसित होगा।
अन्य भ्रूणीय प्रजनन संरचनाएँ
वृषण के स्राव द्वारा संरचनाओं का मर्दन किया जाता है:
अंजनेरी
इतिहास
अंजनेरी भगवान हनुमान का जन्म स्थान है। अंजना हनुमान की माता का नाम था।
डॉ मारिया मॉन्टेसरी
डॉ मारिया मॉन्टेसरी विश्व के प्रमुख शिक्षाशास्त्रियों मे एक है। इनका जन्म यूनान मे १८७० ई, मे हुआ। ये इतनी प्रतिभाशाली थी कि मात्र २४ वर्ष की अवस्था मे १८९४ ई मे के विश्वविद्यालय से इन्होने (M.D.) की उपाधि प्राप्त की। डॉ मारिया मॉन्टेसरी प्रणाली शिक्षा के क्षेत्र मे इनकी अनुपम देन है। डॉक्टरी की परीक्षा पास करने के पश्चात उसी विश्वविद्यालय मे उन्हे पिछडे हुए तथा मन्द-बुद्धि बालकों की शिक्षा का भार साँपा गया। अपने इस कर्तव्य को उन्होंने सफलतापूर्वक निभाया ऑर पिछडे हुए बालकों की शिक्षा के संबंध मे अनेक अन्वेषण किए।
मॉन्टेसरी की इस अद्वितीय सफलता का कारण था - उनके द्वारा की जाने वाली नवीन शिक्षा- पद्धति, जो आज विश्व मे ' मॉन्टेसरी-पद्धति ' के नाम से विख्यात है। अपनी सफलता के फलस्वरूप मॉन्टेसरी के मन मे जो विचार प्रस्फुटित हुए उसे एक महोदय ने अपने शब्दो में इस प्रकार अभिव्यक्त किया है - " मॉन्टेसरी के मन मे यह विचार प्रस्फुटित हुआ, उसने मानसिक दोश वाले बच्चों को शिक्षा देने के लिए किया जाए, तो उसके परिणाम कहीं अधिक आश्चर्यजनक होंगे। " उस वर्ष "गुड बिल्डिंग की रोमन एसोसियेशन " के डाइरेक्टर -जनरल ने योजना बनाई कि प्रत्येक बस्ती मे ' बचपन का घर ' अथवा ' बाल गृह ' स्थपित किया जाए, जिस्मे निर्धन व्यक्तियों के ३ से ७ वर्ष के बच्चों को नि:शुल्क शिक्षा प्राप्त करने, खेलने -कूदने ऑर कुछ काम करने का अवसर दिया जाए। डाइरेक्टर जनरल ने इन नवनिर्मित किए जाने वाले बाल गृहों अथवा शिशु -विद्यालयों के संचलन एवं निरीक्षण का कार्य, १९०६ के अंत मे मॉन्टेसरी को साँपा। शिशु शिक्षा में असीम आभिरुचिरखने के कारण मॉन्टेसरी ने इस सुअवसर को हाथ से नहीं जाने दिया। उसने ६ जनवरी १९०७ को प्रथम बाल - गृह की योजना को पूर्ण करके संचलन का शुभारंभ किया। उस संस्था की संचालिका एवं अध्यक्श्ः के रूप मे मॉन्टेसरी ने अपनी शिक्षा पद्दति का वैग्य्नानिक ढंग से प्रयोग एवं परीक्षन किया। इस परीक्षण के अंत मे, वहा जिन परिणामों पर पहुंची उनको स्वयं मॉन्टेसरी के अग्रांकित शब्दों मे पढिए - " य्ह प्रीक्षण, छोटे बच्चों की शिक्षा के संबंध मे प्रयोग की जाने वालीउन विधियों के अनेक परिणामों को प्रकट करता है जिनका प्रयोग मन्द-बुद्धि बालकों के लिए किया जा चुका था। "
डॉ मारिया मॉन्टेसरी का लेखन के क्षेत्र मे योगदान
शिशु शिक्षा के लिए अपने सम्पूण जिवन को समर्पित करने वली मॉन्टेसरी ने इस शिक्षा के विषय मे जो ठॉस अनुभव प्राप्त किए, उनके आधार पर उसने अनॅक ग्रन्थो की रचना की, जिन्को शिशु शिक्षा को साहित्य की अनुपम विधियॉ स्वीकार किया जाता है। इन ग्रन्थों को महत्व की द्रुष्टि से अग्रलिखित क्रम मे स्थान दिया जा सकता-
मानिकपुर, हावड़ा
मानिकपुर (Manikpur) भारत के पश्चिम बंगाल राज्य के हावड़ा ज़िले में स्थित एक शहर है। यह कोलकाता महानगर क्षेत्र का भाग है।
तौराड N.Z.A., बेतालघाट तहसील
तौराड N.Z.A., बेतालघाट तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
प्रायिकता सिद्धांत
प्रायिकता सिद्धांत (Probability theory) गणित की शाखा है जो यादृच्छ (रैंडम) परिघटनाओं के विश्लेषण से संबन्धित है।
इतिहास
गणितीय संभाव्यता के यथार्थ अर्थ के विषय में विशेषज्ञों, दार्शनिकों, गणितज्ञों तथा सांख्यिकीविदों में मतभेद है। संभाव्यता में रुचि के प्रारंभिक कारण वाणिज्यबीमा तथा वैध क्रियाविधि में साक्ष्यभार थे। कला एवं साहित्य के पुनर्जागरण काल के प्रारंभ में इटली के नगरों में वाणिज्यबीमा का श्रीगणेश हो गया था। जीवन बीमा की सैद्धांतिक नींव 17वीं शताब्दी में पड़ी। संभाव्यता-गणित में न्यायिक साक्ष्य के सिद्धांत का 19वीं सदी के मध्य तक महत्वपूर्ण स्थान रहा। संयोगप्रधान खेलों से संबंधित गणितीय निर्मेय पर लूका दी पेसिलों, जेगेम कारदान तथा कला एवं साहित्य के पुनर्जागरण काल के अन्य गणितज्ञों ने विचार किया, परंतु अधिक सफलता नहीं प्राप्त हुई। 17वीं सदी में पास्काल तथा अन्य गणितज्ञों ने इस विषय का 'पाशक ज्यामिति' के रूप में विकास किया। गणित की शाखा के रूप में संभाव्यता सिद्धांत का जन्मदाता बेर्नूली को माना जा सकता है। लाप्लास के कारण संभाव्यता प्रकृति विज्ञान में केवल त्रुटि सिद्धांत के रूप में आई शीघ्र ही गणितीय संभाव्यता-कलन की सहायता के रूप में आई। शीघ्र ही गणितीय संभाव्यता-कलन की सहायता से लोक-वित्त, स्वास्थ्यप्रशासन, चुनाव के संचालन तथा, बीमा के अतिरिक्त, अन्य सामाजिक मामलों से संबंधित सांख्यिकीय सामग्री का वरण होने लगा। 19वीं सदी के मध्य से संभाव्यता का विकास भौतिक सिद्धांत के एक भाग की भाँति हुआ। इसका सर्वप्रथम आभास ऊष्मा के सिद्धांत में हुआ। तत्पश्चात्‌ संभाव्यता की संकल्पना विज्ञान तथा प्रकृति दर्शन का मूल अभिप्राय हो गई। इस कारण इस विचार के अर्थ तथा संरचना के स्पष्टीकरण की आवश्यकता का अनुभव हुआ।
अमूर्त संभाव्यता-कलन
संभाव्यता की अनेक परिभाषाओं के कारण इसके गणित को इन-परिभाषाओं पर आधारित करने के लिए, अनेक वैकल्पिक विधियों का प्रयोग किया गया। इन वैकल्पिक कलनों में उनके मूल विचार के अर्थ के भिन्न भिन्न अभिप्राय लिए गए हैं, परंतु यथेष्ट सीमा तक उनकी तार्किक संकल्पना समान है। इनके अवलोकन से अमूर्त संभाव्यता-कलन संबंधी खोज के प्रयत्नों के लिए प्रवर्तक प्राप्त होता है।
एक प्रकार के अमूर्त कलन का, जिसको वृद्धिघाती (logistic) कह सकते है, आविष्कार जे.एम.केंस (1921), हैंस राकेनबेक (1932) तथा अन्य लेखकों ने किया। इन तंत्रों में संभाव्यता साध्य, अथवा गुण के मध्य अपरिभाषित, संबंधों के रूप में प्रकट होती है।
कल्पना करें कि किसी निर्दिष्ट a/h h की संभाव्यता को संकेत से सूचित किया गया है। यह कहना प्राय: सुविधाजनक रहता है कि a एक 'घटना' और h कोई 'अवस्था' अथवा 'प्रमाण' है। यह कल्पना करना आवश्यक नहीं है कि कोई युगल साध्य (अथवा गुण) फलन के एक संख्यात्मक मान को निर्धारित करता है; परंतु यदि कोई संख्यात्मक संभाव्यता है, तो उसको निम्नलिखित चार अभिधारण को संतुष्ट करना चाहिए :
(i) a/h ³ 0;
(ii) h/h = 1
(iii) a/h + (नहीं - a)/h = 1 पूरकता का मूलधन; और
(iv) (a और b)/h=a/h ´ b/(h और a), व्यापक गुणन मूलधन।
प्रथम, द्वितीय और तृतीय अभिधारण से प्रमाणिक होता है कि समस्त संभाव्यता नाम 0 से 1 तक के अंतराल में स्थित है, जब यह मान लिया जाए कि 0 और 1 दोनों अंतराल में सम्मिलित हैं।
चतुर्थ की सहायता द्वारा तृतीय से व्यापक योग सिद्धांत
(a अथवा b) /h = a/h + b/h - (a और b) /h
को सिद्ध कर सकते हैं।
यदि a और b परस्पर निवारक विकल्प हों, तो उनकी संयुक्त घटना की संभाव्यता शून्य है। इस भाँति परस्पर निवारक a और b के लिए
इसको विशेष योग सिद्धांत कहते हैं।
यदि a/h=n/(h और b), तो हम कहते हैं कि (संभाव्यता के लिए) a स्वतंत्र है b से (h में)। कलन के आगे के विकास के लिए स्वतंत्रता की कल्पना अति महत्वपूर्ण है। चतुर्थ अभिधारण तथा स्वतंत्रता की परिभाषा से प्रमाणित होता है कि स्वतंत्र a और b के लिए समता
(a और b) /h=a/h´b/h
जया माथुर
जया माथुर हिन्दी फ़िल्मों की एक अभिनेत्री हैं।
प्रायिकता सिद्धांत
अमूर्त संभाव्यता-कलन
सत्य है। इसको विशेष गुणन सिद्धांत कहते हैं।
संभाव्यता का बारंबारता सिद्धांत
लौकिक भाषा में किसी निर्दिष्ट h की संभाव्यता का अर्थ वह सापेक्ष बारंबरता है जिससे घटना a घटित होती है, जबकि प्रतिबंध h परिपूर्ण हो जाते हैं। दूसरे शब्दों में किसी निर्दिष्ट h की संभाव्यता उन h की साध्य है, जो a की हैं।
संभाव्यता का परास सिद्धांत
हम h का वैकल्पिक प्रतिबंध की संख्या n में विश्लेषण करते हैं। h परिपूर्ण हो जाता है, का अर्थ है कि या तो h1 अथवा.... अथवा hn परिपूर्ण हो जाता है। इसमें से कुछ विकल्प, माना m, a की घटना का अनुक्रम बंधन करते हैं। शेष -a ऋण (minus) नहीं की घटना का अनुक्रम बंध करते हैं। एक पारस्परिक शब्दावली के आधार पर हम विकल्प के प्रथम वर्ग को a का अनुकूल और द्वितीय को a का प्रतिकूल कहते हैं। किसी निर्दिष्ट h को संभाव्यता अनुपात, m : n, है, अर्थात्‌ अनुकूल विकल्प की संख्या तथा समस्त विकल्प की संख्या का अनुपात है।
किसी साध्य (अथवा गुण) के लिए सत्य (परस्पर निवारक) विकल्प को परास कहना स्वाभाविक ही है। पूर्वोक्त चिरप्रतिष्ठित परिभाषा को अब निम्न प्रकार से व्यापक बनाया जा सकता है।
किसी निर्दिष्ट h की संभाव्यता h- और -a के पराग्स की माप और केवल h के पराग्स का माप का अनुपात है; अर्थात्‌
अनधिमान का सिद्धांत
संभाव्यता के परास सिद्धांत में मुख्य कठिनाई परास को माप के कारण है। यह कठिनाई इस प्रश्न के साथ संश्रित है कि किस प्रकार से साध्य (अथवा गुण) का विकल्प में विश्लेषण किया जाए। सामान्यत: माप के चुनाव और आँकड़ों के विकल्पों में विश्लेषण की अनेक संभावनाएँ हैं। अनधिमान के सिद्धांत की चिरप्रतिष्ठित परास परिभाषा के, जिसका आवश्यक पूरक यह परंपरा से समझा जाता रहा है, संबंध में व्याख्या की गई है।
संभाव्यता व्यक्तिनिष्ठ अथवा वस्तुनिष्ठ
वेर्नूली और लाप्लास दोनों इस विचार के थे कि प्रत्येक घटना का एक पर्याप्त कारण होता है, जिसके विषय में हम अज्ञानी हो सकते हैं। प्रकृति की अनिर्धारित नहीं अपितु मनुष्य की अज्ञानता संभाव्यता को मुख्य कमानी है। इसी कारण बेर्नूली ने संभाव्यता को विश्वास की मात्रा कहा है। इसका मनोवैज्ञानिक अथवा व्यक्तिनिष्ठ आशय है, जिसके कारण विषय में संभ्रांति अधिक मात्रा में आई। इससे सुझाव मिलता है कि संभाव्यता के सिद्धांत मनोवैज्ञानिक तथ्यों से संबंधित गणितीव्य नियम हैं, अर्थात्‌ वह प्रकार जिसमें मनुष्य अपने विश्वास की अनुमान योग्य घटना में 'वितरित' करता है।
सापेक्ष बारंबारता के रूप में संभाव्यता की परिभाषा स्पष्ट रूप से वस्तुनिष्ठ है। इसी भाँति सापेक्ष माप के रूप में संभाव्यता की परिभाषा वस्तुनिष्ठ है, यदि वह अनधिमान के चिरप्रतिष्ठित सिद्धांत की भाँति, माप विधि ज्ञान (अथवा अज्ञान) की दशा की ओर निर्देश नहीं करती।
वेर्नूली का प्रमेय
कल्पना करें कि h के किसी अवसर पर घटित घटना a की संभाव्यता h के पूर्व अवसर पर घटित होने वा न होने से अप्रभावित रहती है, अर्थात्‌ a की घटना एक दूसरे की संभाव्यता से स्वतंत्र है। कल्पना करें कि यह संभाव्यता p है। विशेष गुणन तथा योगफल के सिद्धांत का प्रयोग h के n अवसर पर घटना a के अंतराल p ± e में, किसी सापेक्ष बारंबारता के साथ अनुभव होने के संभाव्यतागणन मे, कर सकते हैं। इस द्वितीय संभाव्यतांश के प्रतिफल से सिद्ध कर सकते हैं कि :
(1) n अवसरों पर घटनाक की सापेक्ष बारबारता का अधिकतम संभाव्य मान वह मान है, जो उसकी संभाव्यता p के निकटतम है।
(2) n अवसरों पर घटना की सापेक्ष बारंबारता का उसकी संभाव्यता p से किसी संख्या Î की, हो कितनी भी लघु क्यों न हो, मात्रा से कम के विचल की संभाव्यता की सीमा 1 होती है, जब n में अनियतरूपेण वृद्धि की जाती है। इस भाँति, लौकिक भाषा में, अंत में घटना उसकी संभाव्यता की सापेक्ष बारंबरता के साथ लगभग निश्चित रूप से अनुभव होगी।
इस महत्वपूर्ण प्रमेय को वेर्नूली का प्रमेय कहते हैं। तथ्य के रूप में यह उस वर्ग के साध्य का प्रथम सदस्य है जिसको बृहत्‌ संख्या का नियम कहते हैं। इस नाम का सर्वप्रथम प्रयोग प्वासॉन्‌ ने 1830 ई. में किया।
प्रतिलोम संभाव्यता
1763 ई. में टॉमस वेज़ ने यह सिद्ध किया कि यदि n स्वतंत्र अवसर पर किसी घटना की सापेक्ष बारंबारता m : n हो, तो घटना की संभाव्यता का अधिकतम संभाव्यमान भी m : n होगा, यदि इस संभाव्यता का आदिगृहीत कोई मान उतना संभाव्य है जितना कोई अन्य मान। 1774 ई. में लाप्लस ने भी इस प्रमेय को स्वतंत्र रूप से सिद्ध किया था। लाप्लास ने यह भी सिद्ध किया कि यदि वर्णित कल्पना सत्य हो, तो अंत में यह लगभग निश्चित हो जाएगा कि संभाव्यता का अपनी सापेक्ष बारंबारता से संपात होता है।
बेज़-लाप्लास प्रमेय बेर्नूली के प्रमेय का प्रतिलोम है और बारंबारता के आधार पर संभाव्यता-प्राक्कलन की प्रतिलोम संभाव्यता के चिरप्रतिष्ठित सिद्धांत का मध्य प्रस्तर है। लाप्लास और उसके अनुयायियों ने इस सिद्धांत का विकास किया और इसकी अनेक प्रयोगों में प्रयुक्त किया।
प्रतिलोम संभाव्यता की एकिलिज़ एड़ी पूर्वगृहीत संभाव्यता पर उसकी निर्भरता है। प्रतिलोम संभाव्यता अब भी विवादास्पद विषय है। आर.ए. फिशर आदि शोधकर्ताओं ने इसको पूर्णतया अस्वीकृत कर दिया है।
अनंतस्पर्शी संभाव्यता ओर नैतिक दृढ़ निश्चय का सिद्धांत
भूतकाल में प्राय: यह अनुमान लगाया जाता रहा कि बेर्नूली के प्रमेय के नाते, अंत में घटना संभाव्यता अनुपाती संख्या में घटित होगी (ए.डे मॉरगन, सन्‌ 1838), परंतु यह गंभीर त्रुटि है। प्रमेय केवल यह कहता है कि बारंबारता की संभाव्यता से संपात की संभावना अधिकाधिक हो जाती है और यह, अपने आपसे, अंत में भी वास्तविक बारंबारता के विषय में किसी निष्कर्ष का समाश्वासन नहीं देता।
इस कल्पना में छिपी त्रुटि की बेर्नूली नैश्चित्यांश संभावना की व्यक्तिनिष्ठ संकल्पना की बेर्नूली का प्रमेय बारंबारता के पदों में वस्तुनिष्ठ संकल्पना से संयुक्त करता है। इसे सर्वप्रथम आर. लेज़ली एलिस ने 1843 ई. में समझा तथा निर्णायक रूप से इसकी समालोचना की। तो भी, बेर्नूली के प्रमेय और संभाव्यता के अन्य अनंतस्पर्शी सिद्धांत्‌ (बृहत संख्या के नियम) को बिना तार्किक त्रुटि के संभाव्यता से सांख्यिक बारंबारता को संयुक्त करने में प्रयोग के लिए एक अन्य विधि है। इसको निम्नलिखित रूप में अभिव्यक्त कर सकते हैं :
कल्पना करें कि बारंबारता के अवलोकन से, अथवा परास के प्रतिफल से, अथवा किसी अन्य स्रोत से, हम किसी h की संभाव्यता की परिकल्पना करते हैं। इस परिकल्पना से हम परिकलन करते हैं कि यह लगभग, अथवा बेर्नूली के शब्दों में नैतिक रूप से, निश्चित है (माना कि 0.95° तक संभाव्य) कि n परीक्षण की श्रेणी में घटना की सापेक्ष बारंबारता अपनी संभाव्यता से एक भिन्न (माना 0.01) से कम से विचलित होगी है। अब हम एक स्वयं तथ्य ग्रहण कर सकते हैं कि अति असंभाव्य घटनाएँ लगभग अपवर्जित हैं अथवा नैतिक नैश्चित्य का पूर्ण नैश्चित्य की भाँति उपचार करना चाहिए। इस स्वयं तथ्य का वास्तव में बेर्नूली ने सुझाव दिया था और इस कारण इसको बेनूंली के दृढ़ निश्चय का नैतिक सिद्धांत कह सकते हैं। इसका ग्रहण करना वैज्ञानिक और अनुप्रयुक्त प्रयोजन में संभाव्यतागणन के वास्तविक प्रयोग से भलीभाँति संवेधन करता प्रतीत होता है। यदि प्रेक्षित बारंबारता नैतिक दृढ़ निश्चय के सिद्धांत के विरोध में हो, तो परिकल्पना में संशोधन कर देते हैं, अथवा उसकी अस्वीकृत कर देते हैं। वास्तव में नैतिक दृढ़ निश्चय की सीमा मूल्यसापेक्ष है और उसका किसी एक, अथवा अन्य मान, पर अनंतिम रूप से नियत करना प्रत्येक स्थिति के लिए विशिष्ट परिस्थिति के समूह पर निर्भर रहेगा। इन परिस्थितियों का विश्लेषण एवं मूल्यांकन सांख्यिकीय सिद्धांत का वृहत्‌ कार्य है।
क्या संभाव्यता के एक अथवा अनेक अर्थ हैं? संभाव्यता के निम्नलिखित प्रयोग की तुलना करें :
(1) एक सामान्य छह पक्षवाले ठप्पे के 'छठे' पक्ष के ऊपर आने की संभाव्यता 1/6 है।
(3) फ्रेनेल के प्रयोगों ने प्रकाश के उर्मिल सिद्धांत की संभाव्यता में बृद्धि कर दी।
जे.एम. केंज ने भी संभाव्यता का एकार्थक रूप लिया, यद्यपि नितांत भिन्न आधार पर। केंज के अनुसार, पूर्वोक्त द्वितीय और तृतीय उदाहरण के रूप के कथन के द्वारा प्रस्तुत कठिनाई निदर्शित करती है कि संभाव्यता की कल्पना बारंबारता सिद्धांत की, अथवा किसी अन्य सिद्धांत जिसके अनुसार संभाव्यता की माप राशि होना आवश्यक है, संकल्पना से अधिक न्यापक है। व्यापक रूप में संभाव्यता परिमेय विश्वास (जिसका मापक होना आवश्यक नहीं) का एक अंश है।
जिन्होंने संभाव्यता के दोहरे अर्थ की वकालत की है, उन्होंने ऐसा साधारणत: तृतीय प्रकार की स्थिति, अथवा प्रकृति के नियम की संभाव्यता तथा अन्य प्रकार की संभाव्यता, में विषमता दिखाने की इच्छा से किया है। जेकब फ्रीडिश फ्रीस ने 'गणितीय संभाव्यता' से भेद करने के लिए 'नियम की संभाव्यता' को दार्शनिक संभाव्यता कहा। यह भेद 19वीं सदी के अनेक तार्किकों एवं दार्शनिकों ने अपनाया। 'दार्शनिक संभाव्यता' सैद्धांतिक रूप में असंख्यात्मक समझी जाती थी।
परिसमापन
कंपनियों का परिसमापन (Liquidation or winding up) एक ऐसी कार्यवाही है जिससे कंपनी का वैधानिक अस्तित्व समाप्त हो जाता है। इसमें कंपनी की संपत्तियों को बेचकर प्राप्त धन से ऋणों का भुगतान किया जाता है तथा शेष धन का अंशधारियों के बीच वितरण कर दिया जाता है।
कंपनी का समापन तीन प्रकार का हो सकता है :
न्यायालय द्वारा परिसमापन
न्यायालय द्वारा समापन के लिए प्रार्थनापत्र देने का अधिकार स्वयं कंपनी, उसके ऋणदाताओं, धनदाताओं (contributories) तथा कुछ स्थितियों में रजिस्ट्रार अथवा केंद्रीय सरकार द्वारा अधिकृत व्यक्ति को होता है।
न्यायालय द्वारा समापन के मुख्य कारण हैं : कंपनी के सदस्यों की संख्या में कंपनी अधिनियम द्वारा निर्धारित निम्नतम संख्या में कमी तथा ऋणों के भुगतान करने में कंपनी की असमर्थता। न्यायालय को समापन के विस्तृत अधिकार प्राप्त हैं और वह जब भी कंपनी का समापन उचित एवं न्यायपूर्ण समझे इसके लिए आदेश दे सकता है। मुख्यत: प्रबंध में गतिरोध उत्पन्न होना, कंपनी का आधार समाप्त होना तथा कंपनी के बहुमत अंशधारियों के अल्पमत अंशधारियों के प्रति दमन व कपट करने की स्थिति में कंपनी का समापन उचित एवं न्यायपूर्ण माना गया है।
न्यायालय द्वारा कंपनी का परिसमापन, समापन के Winding up लिए याचिका के प्रस्तुत करने के समय से ही समझा जाता है। याचिका चाहे किसी ने भी दी हो, समापन का आदेश सभी ऋणदाताओं तथा धनदाताओं के प्रति इस प्रकार लागू होता है जैसे यह उन सबकी संयुक्त याचिका हो।
ऐच्छिक परिसमापन
कंपनी का ऐच्छिक समापन निम्नलिखित परिस्थितियों में हो सकता है-
ऐच्छिक परिसमापन दो प्रकार का होता है - सदस्यों का अथवा ऋणदाताओं का।
सदस्यों का ऐच्छिक परिसमापन
जब कंपनी अपने ऋणों का भुगतान करने में समर्थ हो और उसके सदस्य समापन का निश्चय करें तो यह सदस्यों का ऐच्छिक समापन कहलाता है। ऐसी परिस्थिति में कंपनी के संचालकों को यह घोषणा करनी पड़ती है कि कंपनी में अपने ऋणों का भुगतान करने की समर्थता है। ऐसे समापन में कंपनी की साधारण सभा में एक या अधिक समापकों की नियुक्ति की जा सकती है तथा उनका पारिश्रमिक भी निर्धारित किया जाता है। समापक की नियुक्ति पर संचालक मंडल, प्रबंध अभिकर्ता या एजेंट, सचिव, कोषाध्यक्ष तथा प्रबंधकों के सभी अधिकारों का अंत हो जाता है, वह केवल रजिस्ट्रार को समापक की नियुक्ति तथा उसके स्थान की रिक्ति की सूचना देने का कार्य अथवा साधारण सभा वा समापक द्वारा अधिकृत कार्यों को कर सकते हैं।
ऋणदाताओं का ऐच्छिक परिसमापन
किंतु जब कंपनी अपने ऋणों का भुगतान करने में असमर्थ हो तथा संचालक इसकी शोधक्षमता की घोषणा न कर सकें, ऐसी परिस्थिति में किए जानेवाले समापन को ऋणदाताओं का ऐच्छिक समापन कहते हैं। ऐसे समापन में यह आवश्यक है कि जिस दिन समापन संबंधी प्रस्ताव पास करने के लिए साधारण सभा बुलाई जाए उसी या उसके अगले दिन ऋणादाताओं की सभा बुलाई जाए। कंपनी के सदस्य एवं ऋणदाता अपनी अपनी सभाओं में समापक का मनोनयन कर सकते हैं। यदि सदस्यों तथा ऋणदाताओं द्वारा मनोनीत व्यक्ति भिन्न भिन्न हों तो ऋणदाताओं द्वारा मनोनीत व्यक्ति ही कंपनी का समापक नियुक्त किया जाता है। ऋणदाता अपनी उक्त सभा या किसी आगामी सभा में पाँच सदस्यों तक की एक निरीक्षण समिति नियुक्त कर सकते हैं। समापक का पारिश्रमिक निरीक्षण समिति द्वारा, इसके अभाव में ऋणदाताओं द्वारा तथा ऋणदाताओं के भी अभाव में न्यायालय द्वारा निर्धारित किया जा सकता है।
न्यायालय के निर्देशन के अंतर्गत परिसमापन
कंपनी द्वारा ऐच्छिक समापन के प्रस्ताव पास किए जाने के पश्चात्‌ न्यायालय इस प्रकार के समापन का आदेश दे सकता है। ऐसे आदेश से कंपनी का समापन तो ऐच्छिक ही रहता है किंतु वह न्यायालय के निर्देशों के अनुसार किया जाता है। इसका उद्देश्य कंपनी, ऋणदाताओं तथा अंशधारियों के हितों की रक्षा करना है। न्यायालय के निर्देशन के अंतर्गत समापन की याचिका का प्रभाव यह होता है कि न्यायालय को सभी वादों तथा वैध कार्यवाहियों पर उसी प्रकार अधिकारक्षेत्र प्राप्त हो जाता है जैसे न्यायालय द्वारा समापन की याचिका पर। निर्देशन आदेश के पश्चात्‌ न्यायालय को समापक के पदच्युत करने, उसकी रिक्ति की पूर्ति करने तथा अतिरिक्त समापक नियुक्त करने का अधिकार प्राप्त हो जाता है।
ब्रिथला गाँव, खैरागढ़ (आगरा)
ब्रिथला खैरागढ़, आगरा, उत्तर प्रदेश स्थित एक गाँव है।
समरपिट जोशी
समरपिट जोशी (जन्म 19 सितंबर 1999) एक भारतीय क्रिकेटर हैं। उन्होंने 1 मार्च 2021 को अपनी लिस्ट ए में पदार्पण किया, 2020-21 विजय हजारे ट्रॉफी में राजस्थान के लिए।
महमूद ग़ज़नवी
महमूद ग़ज़नवी मध्य अफ़ग़ानिस्तान में केन्द्रित गज़नवी राजवंश के एक महत्वपूर्ण शासक था जो पूर्वी ईरान भूमि में साम्राज्य विस्तार के लिए जाना जाता हैं।  गजनवी तुर्क मूल का था और अपने समकालीन (और बाद के) सल्जूक़ तुर्कों की तरह पूर्व में एक सुन्नी इस्लामी साम्राज्य बनाने में सफल हुआ। इसके द्वारा जीते गए प्रदेशों में आज का पूर्वी ईरान, अफ़ग़ानिस्तान और संलग्न मध्य-एशिया (सम्मिलित रूप से ख़ोरासान), पाकिस्तान और उत्तर-पश्चिम भारत शामिल थे। इसके युद्धों में फ़ातिमी ख़िलाफ़त (शिया), काबुल शाही (हिन्दू) और कश्मीर का नाम प्रमुखता से आता है। भारत में इस्लामी शासन लाने और अपने छापों के कारण भारतीय हिन्दू समाज में गजनवी को एक आक्रामक शासक के रूप में जाना जाता है।
वह पिता के वंश से तुर्क था पर उसनेफ़ारसी भाषा के पुनर्जागरण में महत्वपूर्ण भूमिका निभाई। हाँलांकि गजनवी के दरबारी कवि फ़िरदौसी ने शाहनामा की रचना की पर वह हमेशा फ़िरदौसी का समर्थन नहीं करता था। ग़ज़नी, जो मध्य अफ़ग़ानिस्तान में स्थित एक छोटा-सा शहर था, इसकी बदौलत साहित्य और संस्कृति के एक महत्वपूर्ण केंद्र में बदल गया। बग़दाद के अब्बासी ख़लीफ़ा ने महमूद को फ़ातिमी ख़िलाफ़त के विरुद्ध जंग करने के इनाम में ख़िल'अत और सुल्तान की पदवी दी। सुल्तान की उपाधि इस्तेमाल करने वाला गजनवी पहला शासक था।
मूल
सबुक तिगिन एक तुर्क ग़ुलाम थे जिन्होंने ख़ोरासान के सामानी शासकों से अलग होकर ग़ज़नी में स्थित अपना एक छोटा शासन क्षेत्र स्थापित किया था। पर उनकी ईरानी बेगम की संतान महमूद ने साम्राज्य बहुत विस्तृत किया। फ़ारसी काव्य में महमूद के अपने ग़ुलाम मलिक अयाज़ से प्रेम का ज़िक्र मिलता है। जो कि काल्पनिक है इस मशहूर सुल्तान को बदनाम करने की महज़ साजीश है उर्दू में इक़बाल का लिखा एक शेर - न हुस्न में रहीं वो शोखियाँ, न इश्क़ में रहीं वो गर्मियाँ;
न वो गज़नवी में तड़प रहीं, न वो ख़म है ज़ुल्फ़-ए-अयाज़ में। (ख़म - घुंघरालापन)
सामरिक विवरण
ऐतिहासिक कहानियों के अनुसार खोखर जाट लोगों के आक्रमण और समर के बाद महमूद की सेना भागने को थी। तभी आनंदपाल तोमर के हाथी मतवाले हो गए और युद्ध का रुख पलट गया।
1030: मृत्यु हो गईं
महत्व
भारत (पंजाब) में इस्लामी शासन लाने की वजह से पाकिस्तान और उत्तरी भारत के इतिहास में उसका एक महत्वपूर्ण स्थान है। पाकिस्तान में जहाँ वो एक इस्लामी शासक की इज्जत पाता है वहीं भारत में एक लुटेरे और क़ातिल के रूप में गिना जाता है। पाकिस्तान ने उसके नाम पर अपने एक मिसाइल (प्रक्षेपास्त्र) का ना रखा है।
उसको फिरदोसी के आश्रय और बाद के संबंध-विच्छेद के सिलसिले में याद किया जाता है। कहा जाता है कि महमूद ने फिरदौसी को ईरान के प्राचीन राजाओं के बारे में लिखने के लिए कहा था। इस्लाम के पूर्व के पारसी शासकों और मिथकों को मिलाकर 27 वर्षों की मेहनत के बाद जब फ़िरदौसी महमूद के दरबार में आया तो महमूद, कथित तौर पर अपने मंत्रियों की सलाह पर, उसको अच्छा काव्य मानने से मुकर गया। उसने अपने किए हुए वादे में प्रत्येक दोहे के लिए एक दीनार की बजाय सिर्फ एक दिरहम देने का प्रस्ताव किया। फ़िरदौसी ने इसे ठुकरा दिया तो वो क्रोधित हो गया। उसने फिरदौसी को बुलाया लेकिन भयभीत शायर नहीं आया। अब फिरदौसी ने महमूद के विरुद्ध कुछ पंक्तियाँ लिखीं जो लोकप्रिय होने लगीं : अय शाह-ए-महमूद, केश्वर कुशा ज़ि कसी न तरसी बतरसश ख़ुदा (ऐ शाह महमूद, देशों को जीतने वाले; अगर किसी से नहीं डरता हो तो भगवान से डर)।
इन पंक्तियों में उसके जनकों (ख़ासकर माँ) के बारे में अपमान जनक बातें लिखी थी। लेकिन, कुछ दिनों के बाद, ग़ज़नी की गलियों में लोकप्रिय इन पंक्तियों की ख़बर जब महमूद को लगी तो उसने दीनारों का भुगतान करने का फैसला किया। कहा जाता है कि जब तूस में उसके द्वारा भेजी गई मुद्रा पहुँची तब शहर से फिरदौसी का जनाजा निकल रहा था। फिरदौसी की बेटी ने राशि लेने से मना कर दिया। अलबरूनी उत्बी फारुखी फिर्दोशी महमूद गजनबी के दरबारी थे।
झिट्टी गाँव, संग्रामपुर (मुंगेर)
झिट्टी संग्रामपुर, मुंगेर, बिहार स्थित एक गाँव है।
पोटिया धरमजयगढ मण्डल
पोटिया धरमजयगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
पूर्वी सामार प्रान्त
पूर्वी सामार (Northern Samar) दक्षिणपूर्वी एशिया के फ़िलिपीन्ज़ देश के विसाया द्वीप दल के पूर्वी विसाया प्रशासनिक क्षेत्र में एक प्रान्त है। यह सामार द्वीप के पूर्वी भाग पर विस्तृत है और द्वीप के दो अन्य प्रान्तों - पश्चिम में सामार और उत्तर में उत्तरी सामार - से थल-सीमाएँ रखता है। पूर्व में फ़िलिपीन सागर तथा दक्षिण में लेयते खाड़ी है।
हरिहर राय द्वितीय
जीवनी
वह शासक बने जब बुक्का राय प्रथम की मृत्यु 1377 में हुई और 1404 में अपनी मृत्यु तक शासन किया। उसके बाद विरुपाक्ष राय ने शासन किया।
अपने शासनकाल के दौरान, उन्होंने नेल्लोर और कलिंग के बीच आंध्र के नियंत्रण के लिए कोंडाविडु के रेडिस के खिलाफ लड़ाई के माध्यम से राज्य के क्षेत्र का विस्तार करना जारी रखा। कोंडाविडु के रेडिस से, हरिहर द्वितीय ने अडांकी और श्रीशैलम क्षेत्रों के साथ-साथ प्रायद्वीप के बीच के अधिकांश क्षेत्र को कृष्णा नदी के दक्षिण में जीत लिया, जो अंततः तेलंगाना में राचकोंडा के वेलामाओं के साथ लड़ाई का कारण बनेगा। हरिहर द्वितीय ने 1378 में मुजाहिद बहमनी की मृत्यु का लाभ उठाया और गोवा, चौल और दाभोल जैसे बंदरगाहों को नियंत्रित करते हुए उत्तर पश्चिम में अपना नियंत्रण बढ़ाया।
उनके सेनापति इरुगुप्पा एक जैन शिक्षक सिंहानंदी के शिष्य थे। उन्होंने गोमतेश्वर (बाहुबली) के लिए एक तालाब और विजयनगर में कुम्थु-जिननाथ के पत्थर के मंदिर का निर्माण किया।
कोंडाविदु के रेडिस के खिलाफ अपनी लड़ाई के दौरान, उन्होंने मैसूर के शासन और मैसूर में दलवॉय से लड़ने का कार्य यदुराया को सौंप दिया, जिससे एक और शक्तिशाली भविष्य-राज्य का पहला शासक नियुक्त किया गया।
बरखा बिश्त सेनगुप्ता
बरखा बिष्ट सेन गुप्ता (लैटिन: बरखा बिष्ट सेनगुप्ता एक भारतीय फिल्म अभिनेत्री है। फिल्म अभिनय के अलावा, वे भी नृत्य में प्रसिद्ध हैं। वह कई टेलीविजन कार्यक्रमों और वास्तविकता शो का हिस्सा रही हैं।
फ़िल्म
2023 1920 horrors of the heart radhika
सुकना, भनोली तहसील
सुकना, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
प्रभावती देवी
प्रभाती देवी या प्रभावती देवी नारायण (1906- 15 अप्रैल 1973) वर्तमान बिहार राज्य से एक भारतीय स्वतंत्रता सेनानी थीं, और प्रसिद्ध स्वतंत्रता सेनानी और सामाजिक कार्यकर्ता जयप्रकाश नारायण की पत्नी थीं।
प्राम्भिक जीवन
उनका जन्म वर्तमान बिहार के सिवान ज़िले के श्रीनगर छेत्र में प्रमुख वकील, बृजकिशोर प्रसाद और फूल देवी के घर में हुआ था ब्रजकिशोर प्रसाद खुद एक उत्साही गांधीवादी थे जो शायद बिहार में कांग्रेस के पहले सदस्य थे जिन्होंने स्वतंत्रता संग्राम के लिए खुद को समर्पित करने के लिए एक आकर्षक कानूनी प्रथा तक छोड़ दी थी । जयप्रकाश नारायण से उनकी शादी अक्टूबर 1920 में हुई जब वह सिर्फ 14 साल की थीं।
अपनी शादी के बाद, जयप्रकाश नारायण कैलिफोर्निया में प्रारम्भिक भौतिकी का अध्ययन करने के लिए यूएसए गए, फिर मार्क्सवाद का अध्ययन करने के लिए विस्कॉन्सिन विश्वविद्यालय में दाखिला लिया । देवी गांधी के आश्रम में चली गईं, जहां उन्होंने खुद को पूरी तरह से गांधी की पत्नी, कस्तूरबा गांधी को समर्पित कर दिया, जिन्होंने उनको बेटी के रूप में देखने लगी।
नेहरू परिवार से दोस्ती
प्रभाती देवी ने जवाहरलाल नेहरू की पत्नी, कमला नेहरू के साथ बहुत करीबी रिश्ता बनाया और उनकी विश्वासपात्र बन गईं । कमला ने उन्हें कई व्यक्तिगत पत्र भी लिखे । प्रभा की मृत्यु के बाद जयप्रकाश द्वारा कमला की बेटी, इंदिरा गांधी को अधिकांश पत्र लौटा दिए गए । उनमे से एक अभी भी पटना के कदम कुआँ इलाके में एक घर की दीवार पर लटका हुआ है, जहाँ नारायण और उनकी पत्नी दोनों ने अपने आखिरी साल बिताए थे। यह पत्र नेहरू द्वारा प्रभावती को 1958 के दौरान हिंदुस्तानी में हस्तलिखित पत्र था। पत्र की सामग्री संक्षेप में बताती है "प्रभावती ने लड़कियों के लिए एक स्कूल शुरू करने और उसका नाम कमला नेहरू के नाम पर रखने की कामना की थी । उन्होंने जवाहरलाल को लिखा था कि वह इसका उद्घाटन करेंगे या नहीं। नेहरू ने जवाब में कहा कि उन्हें खुशी है कि यह स्कूल नियोजित किया जा रहा है, क्योंकि वह लंबे समय से लड़कियों के शिक्षा के तौर पर एक वकील थे। लेकिन, उन्होंने फिर उसमें कहा, उन्होंने एक शपथ ली थी कि अगर कोई भी स्कूल, परियोजना, या कार्यक्रम उनके पिता (मोतीलाल नेहरू) या उनकी पत्नी की याद में शुरू किया जाएगा तो वह  उसके उद्घाटन में भाग नहीं लेंगे । उन्होंने प्रभावती से कहा कि वे आगे बढ़ें और यदि आवश्यक हो तो एक अन्य अतिथि के साथ स्कूल शुरू करें।
भारतीय स्वतंत्रता के बाद का जीवन
यह उनका ही प्रभाव था कि जयप्रकाश सर्वोदय आंदोलन में शामिल हो गए और उन्होंने उत्तर पूर्व भारत और मध्य पूर्व में शांति से भाग लिया, उन्होंने पटना में निर्जन और परित्यक्त महिलाओं को शामिल करने के लिए पटना में महिला चरखा समिति की स्थापना कीऔर गांधीवादी मॉडल पर चरखा चलाया ।
बाद का जीवन और मृत्यु
पिछले कुछ वर्ष उनके लिए विशेष रूप से दर्दनाक थे क्योंकि उन्हें कैंसर से पीड़ित पाया गया था। 15 अप्रैल 1973 को उनकी मृत्यु हो गयी।
मुलाकात (2002 फ़िल्म)
मुलाकात 2002 में बनी हिन्दी भाषा की फिल्म है।
रामचंद्रन रघुपति
रामचंद्रन रघुपति (जन्म 12 मई 1996) एक भारतीय क्रिकेटर हैं। उन्होंने 12 फरवरी 2020 को प्रथम श्रेणी में पदार्पण किया, 2019-20 रणजी ट्रॉफी में पुदुचेरी के लिए। उन्होंने अपनी लिस्ट ए की शुरुआत 1 मार्च 2021 को, पुडुचेरी के लिए 2020-21 विजय हजारे ट्रॉफी में की।
बाबा गुरुकुल अकादमी
बाबा गुरुकुल अकादमी एक संस्थागत अकादमी है जो गुरुकुल नगर, विल्ल में स्थित है। सुल्तानपुर, बहराइच रोड, बाराबंकी , उत्तर प्रदेश भारत. इस संस्थान की स्थापना रवि प्रकाश सिंह ने की थी।
चटगाँव जिला
चटगाँव जिला या चट्टग्राम जिला (चटगाँवी: সিটাঙ)(চট্টগ্রাম জেলা) बांग्लादेश के दक्षिण-पूर्व अंचल के चट्टग्राम विभाग का एक प्रशासनिक अंचल है। पर्वत, समुद्र, उपत्यका, वन आदि के कारण चट्टग्राम जितना भौगोलिक वैचित्रय बांग्लादेश के किसी अन्य जिले में नहीं है। बांग्लादेश का दूसरा सबसे बड़ा नगर चट्टग्राम इसी जिले में स्थित है। यहां पर चट्टल भवानी (मां का दांयी भुजा गिरी थी) का मंदिर है जो 52 शक्तिपीठों में से एक है। यह मंदिर जिले के चन्द्रनाथ पर्वत शिखर पर स्थित है।
दीदारगंज गाँव, संग्रामपुर (मुंगेर)
दीदारगंज संग्रामपुर, मुंगेर, बिहार स्थित एक गाँव है।
विरुपाक्ष राय
विरुपाक्ष राय (जन्म 1365, शासनकाल 1404-1405 सीई) विजयनगर साम्राज्य के सम्राट थे।
1404 में हरिहर द्वितीय की मृत्यु के साथ, विजयनगर साम्राज्य के सिंहासन पर उनके पुत्रों: देव राय प्रथम, बुक्का राय द्वितीय और विरुपाक्ष राय के बीच विवाद हुआ था। विरुपाक्ष राय अपने बेटों द्वारा हत्या किए जाने से पहले केवल कुछ महीनों के लिए शासन करेंगे और फिर उनके भाई बुक्का राय द्वितीय द्वारा सफल होंगे। बुक्का राय द्वितीय ने दो साल तक शासन किया, इससे पहले कि वह स्वयं अपने भाई देव राय प्रथम द्वारा सफल हुआ।
हिम्मत जौनपुरी
हिम्मत जौनपुरी राही मासूम रजा का दूसरा उपन्यास था जो मार्च १९६९ में प्रकाशित हुआ। आधा गांव की तुलना में यह जीवन चरितात्मक उपन्यास बहुत ही छोटा है। हिम्मत जौनपुरी लेखक का बचपन का साथी था और लेखक का विचार है कि दोनों का जन्म एक ही दिन पहली अगस्त सन सत्तईस को हुआ था। हिम्मत जौनपुरी एक ऐसे निहत्थे की कहानी है जो जीवन भर जीने का हक माँगता रहा, सपने बुनता रहा परन्तु आत्मा की तलाश और सपनों के संघर्ष में उलझ कर रह गया। यह बंबई के उस फिल्मी माहौल की कहानी भी है जिसकी भूल-भुलैया और चमक-दमक आदमी को भटका देती है और वह कहीं का नहीं रह जाता।
राही मासूम रज़ा की चिर-परिचित शैली का ही कमाल है कि इसमें केवल सपने या भूल-भूलैया का तिलिस्मी यथार्थ नहीं बल्कि उस समाज की भी कहानी है, जिसमें जमुना जैसी पात्र चाहकर भी अपनी असली जिंदगी बसर नहीं कर सकती। एक तरफ इसमें व्यंगात्मक शैली में सामाजिक खोखलेपन को उजागर करता यथार्थ है तो दूसरी तरफ भावनाओं की उत्ताल लहरें।
राही मासूम रज़ा साहब ने हिम्मत जौनपुरी को माध्यम बनाकर सामान्य व्यक्ति के अरमान के टूटने और बिखरने को जिस नये अंदाज और तेवर के साथ लिखा है वह उनके अन्य उपन्यासों से बिल्कुल अलग है।
प्रभाववाद
प्रभाववाद के कलाकार:- . क्लोड मोने, रेंबर, देगा, पिसारो इत्यादि
विहंगावलोकन
अपने समय के अतिवादी, पूर्ववर्ती प्रभाववादियों ने अकादमिक चित्रकला के नियमों को भंग किया। यूजीन डिलेक्रोइक्‍स जैसे चित्रकारों की रचनाओं से प्रेरणा ग्रहण करते हुए उन्होंने रंग, मुक्‍त रूप से ब्रश के प्रयोग, रेखाओं को प्राथमिकता देना प्रारंभ किया। उन्होंने चित्रकला को स्‍टूडियो से बाहर निकाल और आधुनिक संसार में ले आए। इससे पहले निश्‍चल जीवन और रूपचित्र तथा प्रकृति-चित्रण प्राय: अंदर ही किया जाता था। प्रभाववादियों ने पाया कि वे सूरज की रोशनी के क्षणिक और परिवर्तनशील प्रभावों को en plein air (खुली हवा में) चित्रण द्वारा निरूपित कर सकते हैं। आधुनिक जीवन के यथार्थ दृश्‍यों के चित्रण द्वारा उन्‍होंने विस्‍तृत विवरणों की अपेक्षा समग्र दृश्‍य प्रभावों का चित्रण किया। उन्होंने गहन रंग प्रकंपन का प्रभाव उत्‍पन्‍न करने के लिए, मिश्रित और विशुद्ध अमिश्रित रंगों के आंशिक “खंडित” ब्रश स्पर्शों का उपयोग किया, न कि परंपरागत हल्‍के सम्मिश्र या छायायुक्‍त स्पर्शों का.
यद्यपि फ्रांस में प्रभाववाद का उदय ऐसे समय में हुआ जब मैशियायोली के रूप में विख्यात इटली के कलाकार और संयुक्त राष्ट्र अमेरिका में विनस्‍लो होमर सहित अनेक दूसरे कलाकार भी खुली हवा में चित्रकारी की गवेषणा कर रहे थे, प्रभाववादियों ने नई तकनीकें विकसित की, जो आंदोलन के लिए विशिष्ट थीं। उसके अनुयायियों ने जिसे देखने का अलग नज़रिया के रूप में तर्क दिया, उसे शामिल करते हुए, यह कला का सरल मुद्राओं और संयोजनों का, उज्जवल और वैविध्यपूर्ण रंगों का इस्तेमाल करते हुए प्रकाश की क्रीड़ा का, अव्यवहितत्व और आंदोलन था।
आरंभ में जनता इसके विरुद्ध थी, परंतु धीरे-धीरे उन्होंने विश्‍वास करना शुरू कर दिया कि प्रभाववादियों ने एक नूतन और मौलिक दृष्टि पर जीत हासिल की है, भले ही उन्हें कला आलोचकों और प्रतिष्‍ठान का अनुमोदन प्राप्त नहीं हुआ हो।
विषय-वस्तु की पुनर्रचना के बजाय, विषय को देखने वाले नेत्रों में उत्तेजना के पुनर्सृजन द्वारा और तकनीकों तथा रूपों के तरंगों के निर्माण के ज़रिए, प्रभाववाद चित्रकला में विभिन्‍न आंदोलनों का प्रारंभिक अग्रदूत बना, जिसका अनुसरण करने वालों में नव-प्रभाववाद, प्रभाववादोत्तर, द्विआयामवाद और घनवाद शामिल हैं।
प्रारंभ
1863 में, निर्णायकों ने एडवर्ड मानेट की रचना द लंचन ऑन द ग्रास (Le déjeuner sur l'herbe) को मुख्यतः इस आधार पर खारिज कर दिया कि इसमें पिकनिक पर एक नग्‍न महिला को दो वस्‍त्रधारी पुरूषों के साथ चित्रित किया गया था। जबकि ऐतिहासिक और लाक्षणिक चित्रों में नज़र आने वाले नग्‍न चित्र सैलून द्वारा नियमित रूप से स्‍वीकार किए जा रहे थे, जूरी ने एक यथार्थवादी नग्‍न महिला को समकालीन परिदृश्‍य में चित्रित करने के लिए मानेट की निंदा की। जूरी द्वारा मानेट के चित्र की तीखे शब्‍दों में अस्‍वीकृति और साथ ही उस वर्ष असामान्‍य रूप से असंख्य कार्यों की अस्वीकृति ने फ्रांसीसी कलाकारों में उत्तेजना भर दी। मोनेट और उनके साथियों ने मानेट की प्रशंसा की और कैफ़े ग्‍वेरबॉईस में परिचर्चा का आयोजन किया, जहां अक्सर कलाकारों के समूह मिलते थे।
कलाकारों द्वारा 1867 में और दोबारा 1872 में एक नए सैलून दा रेफ्युज़स के आग्रह वाली याचिकाओं को अस्वीकृत कर दिया गया। 1873 के उत्तरार्द्ध में, मोनेट, रिनोयर, पिस्‍सारो और सिसली ने अपने कलात्‍मक कार्यों के स्‍वतंत्र प्रदर्शनों के उद्देश्‍य से Société Anonyme Coopérative des Artistes Peintres, Sculpteurs, Graveurs (चित्रकारों, शिल्‍पकारों और उत्‍कीर्णकों का सहकारी अनाम समूह) का गठन किया। संघ के सदस्‍यों से, जिसमें शीघ्र ही सेज़ान, बर्थ मॉरिसॉट और एडगर डेगास भी शामिल हुए, शपथपूर्वक सैलून त्यागने की अपेक्षा की गई। आयोजकों ने यूजेन बॉडिन सहित, जिनके नमूनों ने वर्षों पहले मानेट को पहली बार plein air (खुली हवा में) चित्रकारी के लिए प्रेरित किया, बड़ी संख्‍या में प्रगतिशील कलाकारों को उद्घाटन प्रदर्शनी में भाग लेने के लिए आमंत्रित किया। एक अन्‍य कलाकार जोहान जान्गकिंड, जिसने मोनेट और उनके साथियों को अत्‍यधिक प्रभावित किया, मानेट की भांति भाग लेने से मना कर दिया। फ़ोटोग्राफ़र नाडार के स्टुडियो में अप्रैल 1874 में आयोजित उनकी प्रथम प्रदर्शनी में कुल 30 कलाकारों ने भाग लिया।
उन्होंने दर्शकों के बीच संवाद के रूप में लिखा, ! अपने निर्माण दशा में वॉलपेपर उस समुद्री दृश्य से अधिक संपूर्ण है।
"प्रभाववादी" शब्‍द ने शीघ्र ही जनता का समर्थन प्राप्‍त किया। इसे स्‍वयं कलाकारों ने भी स्‍वीकार कर लिया, हालांकि शैली और प्रकृति की दृष्टि से उनका समूह नानाविध था, पर वे मुख्यतः स्‍वतंत्रता और विद्रोह की भावना से एकजुट थे। उन्‍होंने एक साथ प्रदर्शनियां आयोजित की—हालांकि 1874 से 1886 के बीच आठ बार—सदस्‍यता परिवर्तन करते हुए.
मोनेट, सिसली, मॉरिसॉट और पिस्‍सारो को उनकी सहजता, प्रकाश और रंगों की कला के सतत अनुसरण के लिए "विशुद्ध" प्रभाववादी माना जा सकता है। डेगास ने अधिकतर इसे खारिज कर दिया, क्‍योंकि वह रंगों से अधिक रेखांकन को महत्‍त्‍व देता था और बाहर खुले में चित्रांकन के अभ्‍यास को तुच्‍छ समझता था। रिनोयर 1880 के दशक में एक समय के लिए प्रभाववाद के विरूद्ध हो गया और कभी भी पूर्ण रूप से इसके विचारों के प्रति प्रतिबद्धता पुनर्प्राप्‍त नहीं कर सका। एडवर्ड मानेट ने, समूह के नेता के रूप में अपनी भूमिका के बावजूद, काले रंग का मुक्‍त रूप से प्रयोग करना कभी नहीं छोड़ा और न ही कभी प्रभाववादी प्रदर्शनियों में भाग लिया। उसने अपने कार्यों की सैलून में प्रस्‍तुति जारी रखी, जहां उनके स्पैनिश सिंगर ने 1861 में द्वितीय श्रेणी का पदक प्राप्‍त किया और यह तर्क देते हुए कि "सैलून ही असली जंग का मैदान है" जहां प्रतिष्‍ठा अर्जित की जा सकती है, अन्‍य लोगों को भी ऐसा करने के लिए उकसाता रहा।
केंद्रीय समूह के कलाकारों में (बैज़ाइल के अतिरिक्‍त, जिसकी 1870 के फ्रांसीसी-प्रशिया युद्ध में मृत्‍यु हो गई) दरार उत्‍पन्‍न हो गई, सेज़ान और बाद में रिनोयर ने, सिसली, मोनेट ने सैलून में अपने कार्य प्रस्‍तुत करने के उद्देश्‍य से स्‍वयं को समूह की प्रदर्शनियों से अलग रखा। समूह में गिलामिन की सदस्‍यता जैसे विषयों पर मतभेद उत्‍पन्‍न हो गए, जिसे अयोग्य समझने वाले मानेट और डिगास के प्रतिरोध के विरूद्ध पिस्‍सारो और सेज़ान का समर्थन प्राप्‍त हुआ। डेगास ने 1879 की प्रदर्शनी में अपना कार्य प्रदर्शि‍त करने के लिए मेरी कसाट को आमंत्रित किया, लेकिन उसने प्रभाववादी पद्धतियों का निरूपण न करने वाले जीन-फ्रांकॉइस राफ़ेल, लुडोविक लेपिक और अन्‍य यथार्थवादियों को शामिल करने पर ज़ोर देते हुए मतभेद को मौक़ा दिया, जिसके परिणामस्‍वरूप 1880 में "पहले आने वाले डाबर्स के लिए दरवाजे खोलने" का प्रभाववादियों पर आरोप लगा। 1886 में समूह अपने साथ सिग्‍नैक और स्युरैट को प्रदर्शनी के लिए आमंत्रित करने के मामले पर बंट गया। पिस्‍सारो एकमात्र ऐसा कलाकार था जिसने आठ प्रभाववादी प्रदर्शनियों में अपनी कला प्रदर्शित की।
व्यक्तिगत कलाकारों को प्रभाववादी प्रदर्शनियों से कुछ वित्तीय पुरस्‍कार प्राप्‍त हुए, लेकिन उनकी कला को धीरे-धीरे जनता की स्वीकार्यता और समर्थन प्राप्‍त हुआ। उनके डीलर डूरंड-रूएल ने इसमें प्रमुख भूमिका निभाई जो उनका कार्य जनता के सामने ले गए और उनके लिए लंदन और न्‍यूयॉर्क में प्रदर्शनी की व्‍यवस्‍था की। हालांकि सिसली की 1899 में ग़रीबी की वजह से मृत्‍यु हुई, रिनोयर को 1879 में महत्‍वपूर्ण सैलून सफलता प्राप्‍त हुई। मोनेट को 1880 दशक के आरंभ में और पिस्‍सारो को 1890 दशक के प्रारंभ में वित्तीय सुरक्षा प्राप्‍त हुई। तब तक प्रभाववादी चित्रकला पद्धति, हल्के रूप में, सैलून कला में आम जगह बना चुकी थी।
प्रभाववादी तकनीक
समग्र इतिहास में चित्रकारों ने इन तरीकों का इस्तेमाल कभी-कभी ही किया था, लेकिन प्रभाववादियों ने सबसे पहले उन सबका एक साथ और इतने साहस के साथ प्रयोग किया था। पूर्व कलाकारों में, जिनकी कलाकृतियों में इस तकनीक का प्रदर्शन देखा जा सकता है, फ़्रैंस हाल्स, डिएगो वेलाज़क्वेज़, पीटर पॉल रूबेन्स, जॉन कॉन्स्टेबल और जे.एम.डब्ल्यू. टर्नर शामिल हैं।
फ्रांसीसी चित्रकार जिन्होंने प्रभाववाद का पथ प्रशस्त किया, उनमें शामिल हैं रोमांटिक रंगरेज़ यूजीन डेलाक्रोइक्स, जो यथार्थवादी गुस्ताव कोरबेट के नेता थे और थिओडोर रूसो जैसे बार्बिज़ॉन स्कूल के चित्रकार. प्रभाववादियों ने जीन-बैप्टिस्ट-केमिली कोरोट और यूजीन बाउडिन के चित्रों से बहुत कुछ सीखा, जो प्रकृति को जिस शैली में चित्रित करते थे, वह प्रभाववाद के नज़दीक था।
प्रभाववादियों ने मध्य-शताब्दी में प्रवर्तित सीसे की ट्यूबों में (जो आधुनिक टूथपेस्ट ट्यूब जैसी लगती है) पहले से मिश्रित रंगों का लाभ उठाया, जिससे कलाकार, बाहर और अंदर, दोनों जगह अधिक सहज रूप से काम कर सकते थे। पहले चित्रकार, सूखे रंगों को पीसते और अलसी के तेल में मिला कर, व्यक्तिगत रूप से अपना रंग तैयार करते थे, जिन्हें पशुओं के मूत्राशय की थैलियों में संग्रहित किया जाता था।
सामग्री और संरचना
प्रभाववादियों से पहले, अन्य चित्रकार, विशेष रूप से जैन स्टीन जैसे 17वीं सदी के डच चित्रकारों ने सामान्य विषयवस्तुओं पर ध्यान केंद्रित किया, लेकिन कृतियों के प्रति उनका अभिगम पारंपरिक था। उन्होंने अपनी कृतियों को इस तरह व्यवस्थित किया कि मुख्य वस्तु दर्शकों का ध्यान आकर्षित करने में सफल रही। प्रभाववादियों ने विषय-वस्तु और पृष्ठभूमि के बीच की सीमा में छूट दी जिससे प्रभाववादी चित्र का प्रभाव अक्सर स्नैपशॉट के समान लगता, मानो वह अचानक चित्रबंद वास्तविक दृश्य का एक अंश हो। फोटोग्राफ़ी लोकप्रियता हासिल कर रही थी और कैमरा अधिक पोर्टेबल और तस्वीरें अधिक स्पष्ट होने लगी थीं। फोटोग्राफ़ी ने प्रभाववादियों को कैमरे में क्षण को क़ैद करने के लिए प्रेरित किया, न केवल परिदृश्य की क्षणभंगुर रोशनी को, बल्कि लोगों के दैनंदिन जीवन को भी. प्रभाववादी आंदोलन के उदय को फ़ोटोग्राफ़ी के नव स्थापित माध्यम के प्रति कलाकारों की प्रतिक्रिया के अंश के रूप में भी देखा जा सकता है। यथार्थ को हू-ब-हू चित्रित करने के लिए एक नया माध्यम उपलब्ध कराने की वजह से, स्थिर या निश्चल छवियों को ग्रहण करना चित्रकारों के लिए एक चुनौती बन गया। शुरूआत में फ़ोटोग्राफ़ी की मौजूदगी, प्रकृति-चित्रण और वास्तविकता को प्रतिबिंबित करने में कलाकार की क्षमता को नुक्सान पहुंचाने वाली लगी। दोनों, चित्र और प्राकृतिक दृश्य वाले चित्र कुछ हद तक कमज़ोर और यथार्थ से दूर लगने लगे, चूंकि फ़ोटोग्राफ़ी ने "जीवंत छवियों को अधिक कुशलता और विश्वसनीयता के साथ पेश किया". इसके बावजूद, फ़ोटोग्राफ़ी ने वास्तव में कलाकारों को, यथार्थ का अनुकरण करने के लिए फ़ोटोग्राफ़ी के साथ प्रतिस्पर्धा करने के बजाय, अलग कलात्मक अभिव्यक्ति के साधन तलाशने के लिए प्रेरित किया और कलाकारों ने अपना ध्यान "उस एक चीज़ पर केंद्रित किया जो अनिवार्यतः वे फ़ोटोग्राफ़ से बेहतर कर सकते थे - यानी छवि की संकल्पना की मूल अवास्तविकता को, जिसे फ़ोटोग्राफ़ी ने हटाया था, कला रूप में और विकसित करना". प्रभाववादियों ने दुनिया की वास्तविक परछाई या प्रतिबिंब तैयार करने की जगह, प्रकृति की अपनी धारणा व्यक्त की। इसने कलाकारों को उनके द्वारा अपनी "रुचि और विवेक की अनिवार्य अंतर्हित" भावना से देखी गई विषयवस्तु को चित्रित करने की छूट दी। फ़ोटोग्राफ़ी ने चित्रकारों को रंग जैसे, चित्र माध्यम के पहलुओं को उजागर करने के लिए प्रोत्साहित किया, जिसका उस समय की फ़ोटोग्राफ़ी में अभाव था; "प्रभाववादियों ने ही पहले-पहल फ़ोटोग्राफ़ के लिए पूरी समझ के साथ व्यक्ति-सापेक्ष विकल्प प्रस्तुत किया".
एक और प्रमुख प्रभाव था जापानी कला प्रिंट (जेपोनिज़्म), जो मूलतः फ़्रांस में आयातीत माल को लपेटने वाले काग़ज़ के रूप में पहुंचा। इन मुद्रणों की कला ने "स्नैपशॉट" कोणों और अपरंपरागत रचनाओं में विशेष रूप से योगदान दिया, जो आगे चल कर आंदोलन की विशेषता बन गई।
एडगर डेगास फ़ोटोग्राफ़र और जापानी प्रिंटों का संग्रहकर्ता, दोनों था। उसकी 1874 की कृति नृत्य कक्षा (La classe de danse) अपनी विषम संरचना में दोनों का प्रभाव दर्शाती है। नर्तकियों को विभिन्न अजीबो-ग़रीब मुद्राओं में उतारा गया, जहां निचले दाएं चतुर्थांश में फ़र्श का विस्तार ख़ाली छूटा है। उनकी नर्तकियों को छोटी चौदह वर्षीय नर्तकी जैसी मूर्ति में भी ग्रहण किया गया है।
समय-रेखा: प्रभाववादियों का जीवन
प्रभाववादी
सहयोगी और प्रभावित कलाकार
प्रभाववादियों के क़रीबी सहयोगियों में कई ऐसे चित्रकार थे, जिन्होंने कुछ हद तक उनके तरीकों को अपनाया था। इनमें शामिल हैं पेरिस में बसे इतालवी कलाकार जियुसेप डी निटिस, जिन्होंने डेगास के निमंत्रण पर पहली प्रभाववादी प्रदर्शनी में भाग लिया, हालांकि अन्य प्रभाववादियों ने उनके काम को तुच्छ समझा. फ़े़डेरिको ज़ैंडोमेनेघी डेगास के एक और इतालवी मित्र थे, जिन्होंने प्रभाववादियों के साथ प्रदर्शनी में भाग लिया। ईवा गोन्ज़ेल्स मानेट का अनुयायी था, जिसने समूह के साथ प्रदर्शन नहीं किया। जेम्स एबॉट मॅकनील व्हिसलर एक अमेरिकी मूल का चित्रकार था, जिसने प्रभाववाद में भूमिका निभाई, हालांकि उन्होंने समूह में भाग नहीं लिया और वे धूसर रंगों को पसंद करते थे। एक अंग्रेज़ कलाकार, वाल्टर सिकर्ट आरंभ में व्हिसलर का अनुयायी था, लेकिन बाद में डेगास का प्रमुख शिष्य बन गया; उसने प्रभाववादियों के साथ प्रदर्शनी में भाग नहीं लिया। 1904 में कलाकार और लेखक विनफ़ोर्ड ड्यूहर्स्ट ने फ़्रांसीसी चित्रकारों का पहला महत्वपूर्ण अध्ययन इंप्रेशनिस्ट पेंटिंग: इट्ज़ जेनेसिस एंड डेवलपमेंट लिखा जो अंग्रेज़ी में प्रकाशित हुआ और जिसने ग्रेट ब्रिटेन में प्रभाववाद को लोकप्रिय बनाने में काफ़ी योगदान दिया।
1880 दशक के प्रारंभ तक, इंप्रेशनिस्ट तरीक़े कम से कम सतही तौर पर, सैलून की कला को प्रभावित कर रहे थे। जीन बेरॉड और हेनरी जरवेक्स जैसे फ़ैशनेबल चित्रकारो को, सैलून की कला में अपेक्षित कोमल सज्जा को क़ायम रखते हुए अपनी रंगपट्टिका को चमकाने के ज़रिए समीक्षात्मक और वित्तीय सफलता मिली। इन कलाकारों की कृतियों को कभी-कभी यों ही प्रभाववादी कहा जाता है, भले ही वे प्रभाववादी पद्धति से काफ़ी दूर हों.
फ्रांस से परे
जैसे-जैसे प्रभाववाद का प्रभाव फ्रांस से परे फैलने लगा, असंख्य कलाकारों की पहचान नई शैली को अपनाने वालों के रूप में बनती गई। अधिक महत्वपूर्ण उदाहरणों में से कुछ निम्न हैं:
मूर्तिकला, फ़ोटोग्राफ़ी और फ़िल्म
मूर्तिकार ऑगस्ट रोडिन को, कभी-कभी उनके द्वारा अल्पकालिक प्रकाश प्रभाव को सुझाने वाले खुरदुरी सतहों के उपयोग करने की पद्धति के लिए, प्रभाववादी कहा जाता है।
चित्रात्मक फ़ोटोग्राफ़रों को भी, जिनकी कृति नाज़ुक फ़ोकस और परिवेशी प्रभावों की विशेषताओं से युक्त है, प्रभाववादी कहा जाता है।